Document ID: 31998D0711

KOMMISSIONENS BESLUTNING af 24. november 1998 om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum (meddelt under nummer K(1998) 3585) (EØS-relevant tekst) (98/711/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), senest ændret ved beslutning 98/603 (2), særlig artikel 2, stk. 2, og artikel 7, og
ud fra følgende betragtninger:
Kommissionens beslutning 97/296/EF (3), senest ændret ved beslutning 98/573/EF (4), indeholder en liste over lande og territorier, hvorfra det er tilladt at indføre fiskerivarer til konsum; del I i bilag I indeholder en liste over navne på lande og territorier, der er omfattet af en særlig beslutning, og del II en liste over navne på lande og territorier, der opfylder betingelserne i artikel 2, stk. 2, i beslutning 95/408/EF; bilag II indeholder en liste over navne på lande og territorier, hvorfra der er tilladt indførsel indtil den 31. januar 1999 på betingelserne i artikel 11, stk. 7, i Rådets direktiv 91/493/EØF (5);
i Kommissionens beslutning 98/695/EF (6) og 98/675/EF (7) er der fastsat særlige betingelser for indførsel af fiskerivarer og akvakulturprodukter med oprindelse i henholdsvis Mexico og Estland;
Mexico og Estland bør derfor tilføjes til del I på listen i bilag I over lande og territorier, hvorfra det er tilladt at indføre fiskerivarer til konsum;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilag I og bilag II til nærværende beslutning erstatter bilag I og bilag II til beslutning 97/296/EF.
Artikel 2
Denne beslutning er rettet til medlemsstaterne.
Udfærdiget i Bruxelles, den 24. november 1998.

Labels: 0
3
5
6